Abomey-Calavin yliopisto

**Abomey-Calavin yliopisto** (, lyhennys **UAC**; myös **Université Nationale du Bénin**, **UNB**) on ranskankielinen julkinen yliopisto Beninissä. Se perustettiin Ranskan avustuksella Université du Dahomey -nimisenä vuonna 1970 Abomey-Calaviin. Se sijaitsee Cotonoun keskustasta luoteeseen noin kymmenen kilometrin päässä. Abomey-Calavin ohella yliopiston toimintoja sijaitsee myös Cotonoussa, Adjarrassa, Porto Novossa, Dangbossa ja Quidahissa. 

Yliopisto on Afrikan yliopistojen ja ranskankielisten yliopistojen yhdistyksen jäsen.

Abomey-Calavin yliopisto arvioidaan yleensä Beninin arvostetuimmaksi yliopistoksi. EduRank arvosti sen Afrikan listansa sijalle 56 ja maailmanlaajuisen yliopistolistansa sijalle 2&nbsp;869. Verkkonäkyvyyttä korostava Webometrics-listaus luokitteli Abomey-Calavin yliopiston afrikkalaisten yliopistojen sijalle 116 ja maailmanlistansa sijalle 3&nbsp;136.

## Opiskelijat
Lukuvuonna 2021–2022 Abomey-Calavin yliopistossa opiskeli 68&nbsp;846 opiskelijaa, joista pääosa (87,9&nbsp;%) opiskeli perustutkintoon ja osa maisteritutkintoon (9,5&nbsp;%) tai tohtoritutkintoon (2,6&nbsp;%) tähdäten. Opiskelijoista naisten osuus on runsas 37 %; tämä osuus on kasvanut viime vuosina. Ulkomaisia opiskelijoita oli 1,8 €. He olivat kotoisin noin 30 maasta; suurimmat ulkomaisten opiskelijoiden määrät – vähintään sata opiskelijaa – tulivat Nigeristä, Togosta, Kamerunista ja Tšadista.

## Historiaa
Ennen yliopiston perustamista Togolla ja Beninillä oli yhteinen yliopisto, jonka humanististen aineiden osasto toimi Loméssa ja tiedeosasto Porto-Novossa. Vuonna 1972 yliopistossa oli 52 opettajaa ja 1&nbsp;097 opiskelijaa. Vuonna 1981 opiskelijoita oli 5&nbsp;515 ja vuonna 1991 lähes 10&nbsp;000. Sen kirjastossa oli vuonna 1993 noin 40 000 kirjaa.

Vuoden 1976 koulutusuudistuksissa opiskelijoita sijoitettiin myös korkeakouluihin Pobéssa, Bohiconissa ja Natitingoussa. Uudistukset olivat epäsuosittuja. Tyytymättömyys opiskelijastipendien leikkauksiinkin aiheutti levottomuutta kampuksella vuosina 1979, 1981, 1984–1985, ja sitten lähes vuosittain. Levottomuudet ja mellakat huonon ruoan ja elinolosuhteiden sekä alhaisien stipendien takia jatkuivat myös siviilihallintoon siirtymisen jälkeen. Ne vaivasivat myös Nicéphore Soglon hallintoa.

Vuonna 2001 osasta Abomey-Calavin yliopistoa muodostettiin Parakoun yliopisto (). 

## Koulutusyksiköt

Yliopistossa on kuusi tiedekuntaa ja viisi keskeistä perus- ja maisteriopetusta antavaa rakennetta (2023). Kaikkiaan yliopistossa on

* EPAC (L’Ecole Polytechnique d’Abomey-Calavi): Teknologia, tietotekniikka, elektroniikka
* ENAM (L’Ecole Nationale d'Administration et de Magistrature): Oikeuslaitos, hallinto, sihteeristö
* ENEAM (L’Ecole Nationale d’Economie Appliquée et de Management): Teollinen IT, markkinointi
* FSS (La Faculté des Sciences de la Sante): Yleinen lääketiede, farmasia, fysioterapia
* FSA (La Faculté des Sciences Agronomiques); Agronomia, maa- ja metsätalous, maatalousliiketoiminta


Faculté des sciences de santé à Cotonou au Bénin 04.jpg|Terveystieteiden tiedekunnan (FSS) tiloja.
École polytchenique d'Abomey-Calavi Bénin UAC.jpg| Abomey-Calavin yliopiston polyteknisen maisterikoulun (EPAC) tiloja.
FADESP-UAC.jpg|
Batiment du Faculté des droits et science politique.jpg|.
Institut de langue arabe et de culture Islamique.jpg|Arabian ja islamilaisen kulttuurin instituutti.
La bibletheque de l'universite abomey- calavi.jpg|Yliopiston kirjastoa.


## Katso myös
*Beninin koulutus

## Lähteet

## Aiheesta muualla

* University of Abomey-Calavi: Statistics  (edurank.org)